man met ho&#235  bloedruk en oorgewig | Health24
man met ho&#235  bloedruk en oorgewig
Hoe kan ek my man kry om te kyk na sy gewig???? hy het baie ernstige hoë bloeddruk maar na hy in hospitaal opgeneem is en amper by die dood om gedraai het, verander hy nogsteeds nie sy slegte patrone nie. Hy gebruik drank elke aand so 4-8 glase en moet ook ''n bak chips hê (waaroor hy NOG sout gooi) as hy gaan lê in aand. Hoe kan ek die belangrikheid van gewigsverlies en ''n gesonder lewe in sy kop kry???
Beste Bekommerde Vrou
Ek kan goed glo dat jy seker al rasend is omdat jou man nie wil probeer om gewig te verloor en om verstandig te eet (lae-sout, lae-vet dieet). Die probleem is dat net jou man in staat is om die veranderings te maak, en hy is besig om koppig en onverskillig te wees. Ek kan net voorstel dat jy probeer om jou man te oorreed om saam met jou na 'n kliniese sielkundige te gaan vir berading, aangesien hy eintlik voor jou oë besig is om selfmoord te pleeg. Kyk of jy dit kan regkry want dalk kan 'n buitestander vir hom laat verstaan hoe gevaarlik en selfsugtig sy optrede is.